2017 m. FIDE Didžiojo prizo varžybos

2017 m. FIDE Didžiojo prizo varžybos () buvo atrankos į 2018 m. pasaulio čempionato 2018 m. Kandidatų turnyrą  dalis.
Varžybas laimėjoː Šahrijaras Mamedjarovas iš Azerbaidžano, o antras - Aleksandras Griščiukas iš Rusijos.

2017 m. Didžiojo prizo varžybų formatas

Didžiojo prizo varžybas sudarė 4 turnyrai, kurie turėjo įvykti 2016-2017 metais, bet prasidėjo 2017 m. Juose  dalyvavo 24 šachmatininkai, praėję atranką. Kiekvienas atrinktasis turėjo pasirinkti kuriuose trijuose iš keturių turnyrų jis dalyvaus, tačiau FIDE buvo pasilikusi teisę, prie tam tikrų aplinkybių, šį pasirinkimą koreguoti. 

Kiekviename turnyre šveicariška sistema (9 ratai) žaidė 18 žaidėjų. 
Didžiojo prizo nugalėtojas ir antrą vietą užėmęs žaidėjas patenka į 2018 m. kandidatų turnyrą.

Žaidėjų atranka
Žaidėjų buvo atrenkami tokia tvarka:

iš praėjusio pasaulio čempionato mačo (2 žaidėjai).

Trys žaidėjai, kurie pateko į pateko 2015 m. pasaulio taurės pusfinalį (4 žaidėjai)

Pagal vidutinį reitingą klasikinėse varžybose, apskaičiuotą nuo 2015 birželio 1 ir 2016 gegužės 1-os (8 žaidėjai)
  
Per tą laikotarpį žaidėjas turėjo būti sužaidęs ne mažiau kaip 30 reitinguojamų partijų. Jei keli pretendentai turėjo vienodą vidutinį reitingą, tai į didžiojo prizo varžybas pateko žaidėjas, per minėtą laikotarpį sužaidęs daugiau reitinguojamų partijų.

Iš šachmatų profesionalų asociacijos (ŠPA) – vienas žaidėjas, pasaulio šachmatų asociacijos varžybų paskutiniame cikle užėmęs aukščiausią vietą, bet nepatekęs pagal kitus kriterijus į Didžiojo prizo varžybas.

Pagal organizatorių (AGON) kvietimą - 9 žaidėjai, kurie turėjo ne mažesnį kaip 2700 reitingą 2016 m. reitinguojamose klasikinių šachmatų varžybose (ar turintys 2600 reitingą buvę moterų ar vyrų pasaulio ar nacionaliniai čempionai).

Ypatingais atvejais, varžybų pabaigoje, galėjo būti pakviesti žaidėjai su ne mažesniu kaip 2575 klasikinių šachmatų  reitingu.

Piniginiai prizai

Prizinis fondas per 4 turnyrus - 520 000 eurų buvo paskirstytasː po lygiai kiekvienam turnyrui - po 130 000 eurų. Piniginius prizus gauna visi Didžiojo prizo turnyro dalyviai  Prizo dydis  priklauso nuo užimtos vietos.

Surinkus keliems dalyviams po lygiai taškų, balai ir prizai tarp vienodai surinkusiųjų  paskirstomi  po lygiai, dalijant bendrą balų sumą ir prizų pinigus iš vienodai taškų, surinkusių dalyvių skaičiaus.

Atrinkti žaidėjai
Atsisakius žaidėjams, turintiems teisę dalyvauti atvirojo Didžiojo prizo šachmatų varžybose: Magnusui Karlsenui, Sergejui Karjakinui, Fabijanui Karuanai, Višvanatanui Anandui, Veselinui Topalovui, Vladimirui Kramnikui, Vesliui So, vietoj jų iš FIDE reitingo sąrašo pakviesti rezerviniai žaidėjai: A. Griščiukas (Rusija)  Li Chao (Kinija) ir  P. Harikrišna (Indija) bei pagal organizatorių kvietimą - Hou Ifan (Kinija).

Turnyrai 
2017 m. šachmatų Didžiojo prizo varžybos vyko keturiuose turnyruoseː

 Šardžoje – ̈vasario 18-27 d., Dalyvavo 18 žaidėjų, kurie šveicariška sistema kovojo 9 ratus. Pirmi buvo trys žaidėjai: Aleksandras Griščiukas, Maksimas Vašje-Lagravas ir Šahrijaras Mamedjarovas, surinkę po 5, 5 taško iš 9 galimų.

 Maskvoje – gegužės 12-21 d. Žaista šveicariškąja sistema (9 ratai), dalyvavo 18 žaidėjų. Pirmą vietą užėmė kinas Dingas Liženis (6 tšk. iš 9), antrą – Azerbaidžano žaidėjas Šahrijaras Mamedjarovas (5,5 tšk.), trečią – prancūzas Maksimas Vašje-Lagravas.
  
 Ženevoje – liepos 6-15 d. Aštuoniolika dalyvių 9 ratus žaidė šveicariškąja sistema. Nugalėjo Teimuras Radžabovas iš Azerbaidžano (6 tšk. iš 9), antrą vietą užėmė Aleksandras Griščiukas iš Rusijos (5,5 tšk.), o trečią – Janas Nepomniaščis, taip pat iš Rusijos, (5,5 tšk.).

 Maljorkos Palmoje – lapkričio 16-27 d. Turnyras buvo paskutinis iš 2017 m. Didžiojo prizo serijos turnyrų. Nugalėjo Dmitrijus Jakovenko iš Rusijos (5,5 tšk. iš 9). Antras su tiek pat taškų liko Levonas Aronianas iš Armėnijos, trečias pagal papildomus rodiklius Teimuras Radžabovas (5,0 tšk.) iš Azerbaidžano.

Maljorkos Palmos turnyre paaiškėjo paskutiniai du žaidėjai į likusias dvi vietas 2018 m. Kandidatų turnyre, nes Dingas Liženis ir Levonas Aronianas pateko iš 2017 m. pasaulio šachmatų taurės varžybų.

Laikas galvojimui 
Pirmiems 40 ėjimų skiriama 100 min., sekantiems 20 ėjimų – 50 min., o likusiems ėjimams skiriama dar 15 min. ir po pirmo atlikto ėjimo, pridedama po 30 sek.

Galutiniai rezultatai 

2017 m. FIDE atvirojo Didžiojo prizo varžybų apibendrinti rezultatai.

Šaltiniai

Nuorodos 
 Pasaulio šachmatų federacijos svetainė

 Atvirasis Didžiojo prizo turnyras Šardžoje (2017)

 Atvirasis Didžiojo prizo turnyras Maskvoje (2017)

 Atvirasis Didžiojo prizo turnyras Ženevoje(2017)

 Atvirasis Didžiojo prizo turnyras Maljorkos Palmėje (2017) 

FIDE Didžiojo prizo varžybos